ai4bharat/Pralekha huggingface dataset:
సూక్ష్మ, లఘు, మధ్య తరహా సంస్థల మంత్రిత్వ శాఖష్
స్థానికులకు ఉపాధి అవకాశాలు మెరుగుపర్చడం, ఖాదీ చేతివృత్తులు, గిరిజన జనాభాను బలోపేతం చేయాలనే లక్ష్యంతో కెవిఐసి..గిరిజన వ్యవహారాల మంత్రిత్వ శాఖతో రేపు రెండు అవగాహన ఒప్పందాలు కుదుర్చుకోనుంది.
ఖాదీ మరియు గ్రామీణ పరిశ్రమల కమిషన్  మరియు గిరిజన వ్యవహారాల మంత్రిత్వ శాఖ రేపు అంటే మంగళవారం  రెండు అవగాహన ఒప్పందాలు కుదుర్చుకుంటాయి. వాటిలో ఒక ఎంఓయు గిరిజన విద్యార్థుల కోసం ఖాదీ ఫాబ్రిక్ కొనుగోలుకు సంబంధించి కాగా, మరొక ఎంఓయు గిరిజన వ్యవహారాల మంత్రిత్వ శాఖతో కెవిఐసితో ప్రధానమంత్రి ఉపాధి కల్పన కార్యక్రమం  కోసం అమలు చేసే ఏజెన్సీగా భాగస్వామ్యం కలిగి ఉంది.
గౌరవనీయ ఎంఎస్ఎంఇ మంత్రి శ్రీ నితిన్ గడ్కరీ మరియు గౌరవనీయ గిరిజన వ్యవహారాల మంత్రి శ్రీ అర్జున్ ముండా సమక్షంలో ఈ అవగాహన ఒప్పందాలు కుదుర్చుకోబడతాయి. గౌరవనీయ ప్రధానమంత్రి "ఆత్మనిర్భర్ భారత్" పిలుపు మేరకు ఈ అవగాహన ఒప్పందాలు కుదుర్చుకోనున్నారు. ఖాదీ చేతివృత్తులవారితో పాటు దేశవ్యాప్తంగా పెద్దసంఖ్యలో ఉన్న గిరిజనులకు ఉపాధిని సృష్టించడమే ఈ కార్యక్రమ ప్రధాన ఉద్దేశం.
మొదటి అవగాహన ఒప్పందంలో భాగంగా, గిరిజన వ్యవహారాల మంత్రిత్వ శాఖ 2020-21లో రూ .1477 కోట్ల విలువైన 6 లక్షల మీటర్ల ఖాదీ బట్టను మంత్రిత్వ శాఖ నిర్వహిస్తున్న ఏకలవ్య పాఠశాలల్లోని విద్యార్థుల కోసం కొనుగోలు చేస్తుంది. ప్రభుత్వం ప్రతి సంవత్సరం ఏకలవ్య పాఠశాలల సంఖ్యను పెంచుతుంది; ఖాదీ ఫాబ్రిక్ కొనుగోలు పరిమాణం కూడా దామాషా ప్రకారం పెరుగుతుంది.
రెండవ అవగాహన ఒప్పందం ప్రకారం, భారతదేశంలో గిరిజనుల ఆర్థిక అభివృద్ధి వ్యవహారాలు చూసే గిరిజన వ్యవహారాల మంత్రిత్వ శాఖకు చెందిన నేషనల్ షెడ్యూల్డ్ ట్రైబ్ ఫైనాన్స్ డెవలప్మెంట్ కార్పొరేషన్  పిఎమ్ఇజిపి పథకాన్ని అమలు చేయడానికి భాగస్వామిగా వ్యవహరించనుంది. ఆర్థిక వ్యవస్థ యొక్క అన్ని రంగాలలో షెడ్యూల్డ్ గిరిజన ఔత్సాహిక వ్యాపార సంస్థలకు నిధులు సమకూర్చడానికి ఎన్ఎస్టిఎఫ్డిసి రాయితీ రుణ పథకాలను అందిస్తుంది. తద్వారా ఈ ఎంఒయు గిరిజనులకు వివిధ ఉత్పత్తి కార్యకలాపాల్లో పాల్గొనడంతో పాటు స్వయం ఉపాధి అవకాశాలను కల్పించడం ద్వారా వారికి ప్రయోజనం చేకూరుస్తుంది. ఎన్ఎస్టిఎఫ్డిసి, కెవిఐసిల భాగస్వామ్యం ఎస్టీలలో పిఎమ్ఇజిపి పథకం పరిధిని పెంచుతుంది.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
కొవిడ్-19 ప్రభావం
దేశంలోని మత్స్య పరిశ్రమపై కొవిడ్ ప్రతికూల ప్రభావాన్ని నిరోధించే ఉద్దేశంతో... కేంద్ర మత్స్య, పశుసంవర్ధక, పాడి పరిశ్రమల మంత్రిత్వ శాఖకు చెందిన మత్స్య విభాగం, లాక్డౌన్ నుంచి మినహాయింపునిచ్చిన వస్తువుల జాబితాలో చేపలు, రొయ్యలు చేర్చాలని; ఆక్వా రైతులు, మత్స్య పరిశ్రమతోపాటు అక్వేరియం దుకాణాలు వంటి వాణిజ్య సంస్థలకు చేపలు, చేప ఉత్పత్తులు, చేపల ఆహారం అందేలా రవాణాను అనుమతించాలని అన్ని రాష్ట్రాలు, కేంద్ర పాలిత ప్రాంతాలకు సూచనలు జారీ చేసింది. దీనికితోడు, మత్స్య పరిశ్రమ కార్యకలాపాలన్నింటినీ అనుమతించాలని ఏప్రిల్ 10వ తేదీన కేంద్ర హోంశాఖ కూడా మార్గదర్శకాలు జారీ చేసింది. ఆత్మనిర్భర్ భారత్ కొవిడ్-19 ఉపశమన ప్యాకేజీలో భాగంగా "ప్రధానమంత్రి మత్స్య సంపద యోజన"ను కూడా కేంద్ర మత్స్య, పశుసంవర్ధక, పాడి పరిశ్రమల మంత్రిత్వ శాఖ ప్రారంభించింది. ఐదేళ్లలో అంటే, 2020-21 నుంచి 2024-25 ఆర్థిక సంవత్సరాల్లో దీనిని అమలు పరిచేలా రూ.20,050 కోట్లను కేటాయించింది.
కేంద్ర మత్స్య, పశుసంవర్ధక, పాడి పరిశ్రమల శాఖ సహాయ మంత్రి శ్రీ ప్రతాప్ చంద్ర సారంగి, ఈ సమాచారాన్ని లిఖితపూర్వక సమాధానంగా వెల్లడించారు.
ప్రధాన మంత్రి కార్యాలయం
న్యూ ఢిల్లీ లోని కేంద్ర మంత్రిశ్రీ సర్బానంద సోనోవాల్ నివాసం లో జరిగిన బిహు వేడుకల కు హాజరు అయిన ప్రధాన మంత్రి
న్యూ ఢిల్లీ లోని కేంద్ర మంత్రి శ్రీ సర్బానంద సోనోవాల్ నివాసం లో జరిగిన బిహు వేడుకల కు ప్రధాన మంత్రి శ్రీ నరేంద్ర మోదీ హాజరు అయ్యారు.
ప్రధాన మంత్రి ఒక ట్వీట్ లో -
‘‘మంత్రివర్గం లో నా సహచరుడు @sarbanandsonwal గారి ఇంట్లో జరిగిన హుషారైన బిహు వేడుకల లో పాలుపంచుకొన్నాను. అసమ్ యొక్క చైతన్యభరితమైన సంస్కృతి ని చూసుకొని భారతదేశం గర్వపడుతున్నది.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం
రాష్ట్రాలకు, కేంద్రపాలిత ప్రాంతాలకు 55.73 కోట్లకు పైగా టీకా డోసుల అందజేత
ఇంకా రాష్ట్రాలు, ప్రైవేట్ ఆస్పత్రుల వద్ద 2.85 కోట్లకు పైగా డోసులు
కేంద్ర ప్రభుత్వం దేశవ్యాప్తంగా కోవిడ్ టీకాల పంపిణీ కార్యక్రమాన్ని వేగవంతం చేయటంతో బాటు విస్తరించింది. జూన్ 21న సార్వత్రిక టీకాల కార్యక్రమాన్ని ప్రారంభించింది. మరిన్ని టీకా డోసులు అందుబాటులో ఉంచటం ద్వారా టీకాలివ్వటాన్ని బాగా పెంచింది. రాష్టాలు, కేంద్రపాలిత ప్రాంతాలు మరింత ప్రణాళికాబద్ధంగా వ్యవహరించేలా టీకా డోసుల అందుబాటుపై ముందస్తు సమాచారం ఇస్తూ సరఫరా వ్యవస్థను క్రమబద్ధం చేసింది
దేశవ్యాప్త టీకాల కార్యక్రమంలో భాగంగా భారత ప్రభుత్వం రాష్ట్రాలకు, కేంద్రపాలిత ప్రాంతాలకు అండగా నిలబడి టీకా మందును ఉచితంగా అందిస్తోంది. సార్వత్రిక టీకాల కార్యక్రమం కొత్త దశలో భాగంగా కేంద్రం దేశంలో తయారయ్యే టీకా మందు డోసులలో 75% మేరకు ఉచితంగా రాష్ట్రాలకు, కేంద్ర పాలిత ప్రాంతాలకు అందిస్తోంది
|
|
టీకా డోసులు
|
|

|
|
సరఫరా చేసినవి
|
|
55,73,55,480
|
|
సరఫరాలో ఉన్నవి
|
|
1,00,37,990
|
|
వాడినవి
|
|
53,26,03,653
|
|
అందుబాటులో ఉన్న నిల్వ
|
|
2,85,43,781
ఇప్పటిదాకా 55.73 కోట్లకు పైగా  టీకా డోసులు రాష్టాలకు, కేంద్రపాలిత ప్రాంతాలకు ఇచ్చింది. మరో 1,00,37,990 డోసులు సరఫరాలో ఉన్నాయి. ఈ ఉదయం 8 గంటలకు అందిన సమాచారం ప్రకారం ఇప్పటివరకు వృధా అయిన డోసులతో సహా మొత్తం వాడినది 53,26,03,653 డోసులు. 2.85 కోట్లకు పైగా  డోసులు రాష్ట్రాలు, కేంద్రపాలిత ప్రాంతాల దగ్గర, ప్రైవేట్ ఆస్పత్రుల దగ్గర ఇంకా ఉన్నాయి.
ప్రధాన మంత్రి కార్యాలయం
జైపూర్లో పత్రిక గేట్ను ప్రారంభించనున్న ప్రధాన మంత్రి
జైపూర్లోని పత్రిక గేట్ను ప్రధాన మంత్రి శ్రీ నరేంద్ర మోదీ 2020 సెప్టెంబర్ 8 న ఉదయం 11 గంటలకు వీడియో కాన్ఫరెన్స్ ద్వారా ప్రారంభిస్తారు.
జైపూర్లోని జవహర్లాల్ నెహ్రూ మార్గ్ లో పత్రిక గ్రూప్ ఆఫ్ న్యూస్పేపర్స్ ఐకానిక్ గేట్ను నిర్మించింది.
ఈ సందర్భంగా గ్రూప్ చైర్మన్ రాసిన రెండు పుస్తకాలను కూడా ప్రధాని శ్రీ మోదీ విడుదల చేయనున్నారు.
ఈ కార్యక్రమం డిడి న్యూస్లో ప్రత్యక్ష ప్రసారం చేయబడుతుంది.
సమాచార, ప్రసార మంత్రిత్వ శాఖ
ఆజాదీకా అమృత్ మహోత్సవ్: రీజనల్ ఔట్ రీచ్ బ్యూరో ఆధ్వర్యంలో ఫ్రీడమ్ వాక్
భారతదేశానికి స్వాతంత్య్రం వచ్చి 75 సంవత్సరాలు పూర్తవుతున్న సందర్భంగా ఆజాదీ కా అమృత్ మహోత్సవాల్లో భాగంగా సమాచార ప్రసార మంత్రిత్వ శాఖ కు చెందిన రీజనల్ ఔట్ రీచ్ బ్యూరో ఈరోజు నగరంలోని నెక్లెస్ రోడ్డులో ‘ఫ్రీడమ్ వాక్’ ని నిర్వహించింది. ఉస్మానియా యూనివర్సిటీ పరిధిలోని వివిధ కళాశాలలకు చెందిన నెహ్రూ యువకేంద్రం , జాతీయ సేవా పథకం  స్వచ్ఛంద సభ్యులు ఈ ఫ్రీడమ్ వాక్ లో ఉత్సాహంగా పాల్గొన్నారు. ఈ సందర్భంగా డైరెక్టర్ జనరల్ శ్రీ ఎస్ వెంకటేశ్వర్, పిఐబి, ఆర్వోబీ డైరెక్టర్ శ్రీమతి శృతి పాటిల్, ఆర్వోబీ డిప్యూటీ డైరెక్టర్ డా.మానస్ కృష్ణకాంత్ తో కలిసి ఎన్ఎస్ఎస్, ఎన్.వై.కే సమన్వయకర్తల సమక్షంలో త్రివర్ణ బెలూన్ లను గాల్లోకి విడుదలచేసి ఈ ఫ్రీడమ్ వాక్ ని ప్రారంభించారు.
ఈ సందర్భంగా ఎస్. వెంకటేశ్వర్ మాట్లాడుతూ భారతదేశానికి స్వాతంత్ర్యం వచ్చి 75 సంవత్సరాలు పూర్తవుతున్న సందర్భంగా ఆజాది కా అమృత్ మహోత్సవం ప్రాముఖ్యతను పౌరులకు తెలియజేయడమే ఈ ఫ్రీడమ్ వాక్ ముఖ్య ఉద్దేశమని అన్నారు. ఈ నెల 23 నుండి 29 వరకు నిర్వహిస్తున్న సందర్శనీయ వారోత్సవాలను  పురస్కరించుకొని సమచార ప్రసార మంత్రిత్వ శాఖకు చెందిన మీడియా విభాగాలైన పిఐబి, ఆర్ వోబీ, పబ్లికేషన్ డివిజన్, దూరదర్శన్, ఆల్ ఇండియా రేడియో, స్వాతంత్య్ర ఉద్యమంలో ప్రాంతీయ స్వాతంత్య్ర సమరయోధుల ప్రాముఖ్యతను తెలియజేస్తూ వివిధ కార్యక్రమాలను నిర్వహిస్తుందని ఆయన తెలియజేశారు.
ఆర్వోబీ, పీఐబీ డైరెక్టర్ శ్రీమతి శృతి పాటిల్ మాట్లాడుతూ యువతలో మన దేశం పట్ల గర్వించదగ్గ అనుభూతిని కలిగించడం, వారిని దేశ సేవలో భాగస్వాములను చేయడమే లక్ష్యంగా ఈ కార్యక్రమాలు నిర్వహిస్తున్నామని తెలిపారు.
ఎన్.వై.కే, ఎన్.ఎస్.ఎస్ స్వచ్ఛంద సంస్థల సభ్యులు, పౌరులు, కళాశాల విధ్యార్థులు పెద్ద సంఖ్యలో ఈ వాక్ లో పాల్గొని స్వాతంత్య్ర సమరయోధులు ఉటంకించిన మాటలు రాసి ఉన్న ప్లకార్డులను పట్టుకొని ఈ ఫ్రీడమ్ వాక్ లో పాల్గొన్నారు.
రహదారి రవాణా, హైవేల మంత్రిత్వ శాఖ
మహారాష్ట్రలోని షోలాపూర్లో రూ.8,181 కోట్ల విలువైన 292 కిలోమీటర్ల మేర 10 జాతీయ రహదారి ప్రాజెక్టులను కేంద్రమంత్రి నితిన్ గడ్కరీ ప్రారంభించారు.
కేంద్ర రోడ్డు రవాణా మరియు రహదారుల శాఖ మంత్రి నితిన్ గడ్కరీ సోమవారం మహారాష్ట్రలోని షోలాపూర్లో రూ.8,181 కోట్ల విలువైన 292 కిలోమీటర్ల మేర 10 జాతీయ రహదారుల ప్రాజెక్టులను ప్రారంభించారు.
షోలాపూర్ జిల్లాతో పాటు చుట్టుపక్కల ప్రాంతాలను దేశంలోని ప్రధాన రహదారులతో అనుసంధానించడానికి అవకాశం ఉన్న ఈ రోడ్డు ప్రాజెక్టులు షోలాపూర్ ప్రజల సంక్షేమం మరియు అభివృద్ధికి దోహదపడతాయని మంత్రి నితిన్ గడ్కరీ అన్నారు. నగరంలో ట్రాఫిక్ను క్రమబద్ధీకరించడంతోపాటు ప్రమాదాలను నివారించడం, పర్యావరణ కాలుష్యాన్ని తగ్గించేందుకు కూడా ఈ ప్రాజెక్టులు దోహదపడతాయన్నారు. షోలాపూర్ జిల్లాలోని గ్రామీణ ప్రాంతాలను నగరంతో అనుసంధానించడం మరింత సులభతరం అవుతుందన్నారు.
సిద్ధేశ్వరాలయం, అక్కల్కోట్, పంఢర్పూర్ వంటి ముఖ్యమైన ఆలయాలు ఉన్న షోలాపూర్ జిల్లాకు రోడ్ నెట్వర్క్ను బలోపేతం చేయడం ఎంతో అవసరమని గడ్కరీ అభిప్రాయపడ్డారు. ఈ అంశాలను దృష్టిలో ఉంచుకుని నిర్మించబడిన ఈ హైవే ప్రాజెక్టులు నగరంతోపాటు జిల్లాలోని ఆధ్యాత్మిక ప్రదేశాలకు చేరుకోవడాన్ని మరింత సులభతరం చేస్తాయన్నారు. అంతేకాకుండా వ్యవసాయ వస్తువుల రవాణా సాఫీగా సాగడానికి కూడా సహాయపడతాయని మంత్రి నితిన్ గడ్కరీ పేర్కొన్నారు.
షోలాపూర్ జిల్లాలో తరచుగా ఏర్పడే నీటి కొరతను తగ్గించడానికి 2016-17 నుండి భారత జాతీయ రహదారుల సంస్థ ద్వారా బుల్దానా నమూనాలో షోలాపూర్ జిల్లాలో అనేక సరస్సులను నిర్మించినట్లు మంత్రి తెలిపారు. అందుబాటులో ఉన్న పలు రిజర్వాయర్లను లోతుగా చేసి వాటి నుంచి లభించిన మట్టి, రాళ్లను రోడ్డు నిర్మాణానికి వినియోగించినట్లు తెలిపారు. దీని ద్వారా షోలాపూర్ జిల్లాలో దాదాపు 73 గ్రామాలు నీటమునిగాయని మంత్రి తెలిపారు. ఈ ప్రాంతంలో 6.478 టీఎంసీల నీటిమట్టం పెరిగి 561 హెక్టార్ల ఆయకట్టుకు సాగునీరు అందిందని, ఈ ప్రాజెక్టుల ద్వారా 2 నీటి సరఫరా పథకాలు లబ్ది పొందాయని, అంతేకాకుండా ఈ ప్రాంతంలోని 747 బావులు రీఛార్జ్ అయ్యాయని మంత్రి నితిన్ గడ్కరీ తెలిపారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ఆధార్ ప్రామాణీకరణను నిర్వహించడానికి ముందు నివాసితుల సమాచార సమ్మతి పొందండి
ఎంటిటీలను అభ్యర్థించిన యుఐడీఏఐ
ఆధార్ ప్రామాణీకరణలను నిర్వహించే ముందు ఎంటిటీలు నివాసితుల తన సమాచార సమ్మతిని కాగితంపై లేదా ఎలక్ట్రానిక్గా పొందవలసి ఉంటుంది. దీనికి సంబంధించి భారత విశిష్ట గుర్తింపు ప్రాధికార సంస్థ  రిక్వెస్టింగ్ ఎంటిటీలకు  కొత్త మార్గదర్శకాలలో వెలుగులోకి తెచ్చింది. నివాసితులు డేటా రకం మరియు ఆధార్ ప్రామాణీకరణల ఉద్దేశ్యాన్ని అర్థం చేసుకున్నారని నిర్ధారించుకోవడానికి యుఐడీఏఐ ఆన్లైన్ ప్రామాణీకరణలను నిర్వహించేలా చూసుకోవాలని ఆర్ఈలనుకోరింది, ఆర్ఈలు తీసుకున్న సమ్మతితో సహా ప్రామాణీకరణ లావాదేవీల లాగ్లు ఆధార్ నిబంధనలలో నిర్దేశించిన కాలం వరకు మాత్రమే అందుబాటులో ఉంచబడతాయని సంస్థ నొక్కి చెప్పింది. పేర్కొన్న కాల వ్యవధి ముగిసిన తర్వాత అటువంటి లాగ్ల ప్రక్షాళన ఆధార్ చట్టం మరియు దాని నిబంధనల ప్రకారం జరుగుతుంది. నివాసితులకు ఆధార్ ప్రమాణీకరణ సేవలను అందించడంలో ఆర్ఈలు నిమగ్నమై ఉన్నాయి. ప్రామాణీకరణ ప్రయోజనం కోసం సెంట్రల్ ఐడెంటిటీస్ డేటా రిపోజిటరీకి ఆధార్ నంబర్ మరియు డెమోగ్రాఫిక్/ బయోమెట్రిక్ ఓటీపీ సమాచారాన్ని సమర్పించడానికి ఆర్ఈలు బాధ్యత వహిస్తాయి. RE లు నివాసితుల పట్ల మర్యాదగా ప్రవర్తించాలని మరియు ప్రామాణీకరణ లావాదేవీల కోసం ఉపయోగించబడుతున్న ఆధార్ నంబర్ల భద్రత మరియు గోప్యత గురించి వారికి హామీ ఇవ్వాలని యుఐడీఏఐ ప్రధానంగా తెలిపింది. నివాసితులచే అనుమానిత, లేదా ఏదైనా ప్రామాణీకరణ ఆపరేటర్ ద్వారా ఏదైనా రాజీ లేదా మోసం వంటి ధ్రువీకరణలకు సంబంధించి ఏదైనా అనుమానాస్పద కార్యాచరణ గురించి సమాచారం అందితే వెంటనే యుఐడీఏఐ కి నివేదించాలని అథారిటీ ఆర్ఈ లను కోరింది. ఆర్ఈలు సాధారణంగా ఆధార్ నంబర్లోని మొదటి 8 అంకెలను మూసి వేయకంఉడా చేయకుండా లేదా సవరించకుండా భౌతిక లేదా ఎలక్ట్రానిక్ రూపంలో ఆధార్లను నిల్వ చేయకూడదు. యుఐడీఏఐ నిర్దేశించిన పద్ధతిలో మాత్రమే ఆధార్ నంబర్ను నిల్వ చేయడానికి ఆర్ఈలకు మార్గనిర్దేశం చేయడమైంది. నివాసితుల కోసం సమర్థవంతమైన ఫిర్యాదుల నిర్వహణ విధానాలను అందించాలని, చట్టం మరియు నిబంధనల ప్రకారం అవసరమైన ఏదైనా భద్రతా ఆడిట్ కోసం యుఐడీఏఐ మరియు దాని ద్వారా నియమించబడిన ఇతర ఏజెన్సీలతో సహకరించాలని ఆర్ఈ లను కోరింది.
ప్రధాన మంత్రి కార్యాలయం
మౌలిక సదుపాయాల రంగం లో బడ్జెటు ను ప్రభావశీలమైన విధం గా అమలు పరచేందుకు మార్గసూచీ సంబంధిత సంప్రదింపుల కు ఏర్పాటు చేసిన వెబినార్ ను ఉద్దేశించి ఈ నెల 16న ప్రసంగించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ మంగళవారం నాడు, అంటే ఈ నెల 16న, సాయంత్రం 4 గంటల కు ఒక వెబినార్ ను ఉద్దేశించి ప్రసంగించనున్నారు. ఈ వెబినార్ మౌలిక సదుపాయాల కల్పన రంగం లో కేంద్ర బడ్జెటు 2021-22 ను ప్రభావశీలమైన విధం గా అమలు పరచడం కోసం ఒక మార్గసూచీ ని రూపొందించేందుకుగాను జరిపే సంప్రదింపుల కు సంబంధించింది.
వెబినార్ ను గురించి
ఈ వెబినార్ లో ప్రముఖ ఆర్థిక సంస్థ ల, ఫండు ల ప్రతినిధులు, కన్సెశనేర్లు, కాంట్రాక్టర్ లు, కన్ సల్టెంట్ లు, విషయ నిపుణుల తో పాటు 200 మంది కి పైగా పేనలిస్టులు పాలుపంచుకోనున్నారు. వారు ఉన్నతమైన సాంకేతిక విజ్ఞానంపై శ్రద్ధ వహించడం తో పాటు, మౌలిక సదుపాయాల అభివృద్ధి పనుల లో వేగాన్ని, నాణ్యత ను మెరుగుపరచడం గురించి, ఈ రంగం లోకి మరిన్ని పెట్టుబడుల ను ఆకర్షించడం గురించి కూడా వారి ఆలోచనలను వెల్లడించనున్నారు.
దీని తరువాత ఏకకాలం లో మరో రెండు సమావేశాలు కూడా జరుగుతాయి. ఈ రెండు సమావేశాలలోను, బడ్జెటు లో ప్రస్తావించిన దార్శనికత ను సత్వర ప్రాతిపదిక న ఆచరణ లోకి తీసుకు రావడానికి యోగ్యం గా ఉండేటటువంటి ప్రాజెక్టు ల జాబితా ను రూపొందించడం తో పాటు సంబంధిత మార్గసూచీ ని అమలు చేసేందుకు ఒక ముసాయిదా ను తయారు చేయడం పై మంత్రిత్వ శాఖ ల సమూహాల లోని సీనియర్ అధికారులు, వివిధ రంగాల కు చెందిన నిపుణుల మధ్య చర్చలు జరగనున్నాయి.
తుది రూపు ను ఇచ్చిన వ్యూహాన్ని అమలు లోకి తీసుకురావడం కోసం ఈ ప్రక్రియ లో భాగం పంచుకొనే వర్గాల తో సైతం ఎప్పటికప్పుడు సంప్రదింపులను జరుపుతూ ఉండాలని కూడా ప్రతిపాదించడమైంది.
ఆర్థిక మంత్రిత్వ శాఖ
జార్ఖండ్ లో ఆదాయపు పన్ను శాఖ దాడులు
ఆదాయపు పన్ను శాఖ బుధవారంనాడు జార్ఖండ్లోని ఒక ప్రముఖ భవన నిర్మాణ, రియల్ ఎస్టేట్ గ్రూప్ పై దాడులు నిర్వహించింది. రాంచి, కోల్కతాల్లోని ఆ సంస్థ కార్యాలయాలపై ఒకే సారి దాడులు ప్రారంభమయ్యాయి. 20కి పైగా ప్రాంగణాలను స్వాధీనం చేసుకున్నారు.
సోదాల సందర్భంగా ఆ గ్రూప్ పద్దు పుస్తకాలు సరిగ్గా నిర్వహించడంలేదని తేలింది. ఆ దాడుల అనంతరం నిజాయతీపూర్వకమైన దర్యాప్తు కింద ఆదాయపు పన్ను శాఖకు ఆడిట్ సర్టిఫికెట్లు, స్టేట్ మెంట్లు సమర్పించారు. భవన నిర్మాణ వ్యాపారంలో భాగంగా ఆ గ్రూప్ భారీ పరిమాణంలో పద్దు పుస్తకాల వెలుపల లావాదేవీలు నిర్వహించిందని, అమ్మకం సందర్భంగా భారీగా అందుకున్న నగదు ఖాతా పుస్తకాల్లో చూపలేదని దాడుల సందర్భంగా అందిన వివరాలు నిరూపిస్తున్నాయి. అలా అందుకున్న నగదులో కొంత మొత్తాన్ని బోగస్ షేర్ క్యాపిటల్ రూపంలో నకిలీ కంపెనీల ద్వారా తిరిగి వ్యాపారంలోకి తెచ్చారని తెలిసింది. ఈ లావాదేవీల్లో భాగస్వాములైన నకిలీ కంపెనీలు ఎనిమిది వరకు ఉన్నాయని తేలింది. కేవలం పేపర్ల పైనే కనిపించే ఈ “కంపెనీల”కు డైరెక్టర్లుగా ఎలాంటి ఆదాయవనరులు లేని బంధువులను, ఇతర వ్యక్తులను నియమించారు. తాము “డమ్మీ డైరెక్టర్లే” అన్న విషయం ఆ “డైరెక్టర్లు” అంగీకరించారని, ఆ గ్రూప్ యజమానులు ఎక్కడ పెట్టమంటే అక్కడ సంతకాలు పెడతామని వారు చెప్పారని అధికారులు తెలిపారు. దాడుల్లో భాగంగా రూ.25 కోట్ల మేరకు అన్ సెక్యూర్డ్ రుణాలు, బోగస్ షేర్ క్యాపిటల్ గుర్తించారు. ఈ గ్రూప్ లో పెట్టుబడులు పెడుతున్న నకిలీ కంపెనీల అడ్రస్ కోల్కతాలో ఎక్కడా కనిపించలేదు. వాటా మూలధనం, అన్ సెక్యూర్డ్ రుణం అందుకున్నషెల్ కంపెనీల డైరెక్టర్లే ఉద్యోగులుగా పని చేస్తున్న ముందు వరుసలోని కంపెనీలకు సంబంధించిన నేరపూరితమైన పత్రాలు కూడా అధికారులకు లభించాయి.
రాంచి నగర శివార్లలో భారీగా 1458 ఎకరాల విస్తీర్ణం భూమిని ఆ గ్రూప్ కొనుగోలు చేసి అందులో రెసిడెన్షియల్ అపార్ట్ మెంట్లు నిర్మిస్తోంది. స్టాంప్ డ్యూటీ భారం తగ్గించుకునేందుకు ఆ భూమి విలువను పదో వంతు తగ్గించి చూపించినట్టు కూడా తేలింది. ఇందుకోసం బ్రోకర్లకు కోట్ల రూపాయల్లో ఫీజు కూడా చెల్లించారు. ఆ భూమి కొనుగోలుకు చెందిన ఇతర వ్యయాలు కూడా కోట్లలోనే ఉన్నాయి. ఆ భూములు విక్రయించిన వారిని కూడా ఈ దాడులు సందర్భంగా ప్రశ్నించగా తాము రిజిస్టర్ చేసిన పత్రంలోని భూమిలో 25 శాతం అటవీ భూమి అని, అది తమ యాజమాన్యంలోనిది కాదని, ఆ భూమికి మాత్రం తమకు ఎలాంటి సొమ్ము చెల్లించలేదని వారు తెలియచేశారు. ఆ గ్రూప్ పేరు మీద 300 ఎకరాలకు పైగా అటవీ భూములు రిజిస్టర్ అయినట్టు ఈ దాడుల సందర్భంగా లభించిన ఆధారాలు నిరూపిస్తున్నాయి.
దాడుల సందర్భంగా లెక్కల్లో చూపని రూ.50 లక్షల నగదు స్వాధీనం చేసుకున్నారు. మూడు లాకర్లను కూడా గుర్తించి వాటిని స్వాధీనం చేసుకున్నారు. ఆ గ్రూప్ రూ.50 కోట్లకు పైగా పన్ను ఎగవేతకు పాల్పడినట్టు ప్రాథమిక ఆధారాలు తెలుపుతున్నాయి.
దాడుల అనంతర దర్యాప్తు కొనసాగుతోంది. పన్ను ఎగవేత మొత్తం గణనీయంగా పెరగవచ్చు.
రసాయనాలు, ఎరువుల మంత్రిత్వ శాఖ
భారతీయ ఔషధ, వైద్య పరికరాల పరికరాల పరిశ్రమలో పెట్టుబడులకు జపాన్ కంపెనీలకు ఆహ్వానం
పెట్టుబడిదారులకు ఉన్న భారీ అవకాశాలను వివరించిన భారత ఔషధ విభాగం
పెట్టుబడులు పెట్టాలంటూ జపాన్ సంస్థలను ఆహ్వానించిన వివిధ రాష్ట్రాలు
కొవిడ్ తర్వాత ఎదురయ్యే సవాళ్లు, అందివచ్చే అవకాశాలపై వెబినార్ ద్వారా చర్చ
భారత్, జపాన్ మధ్య వ్యాపార, వాణిజ్య సహకారం కోసం వైద్య పరికరాలు, ఏపీఐ సెక్టార్పై వెబినార్ జరిగింది. 'సవాళ్లు&వర్ధమాన అవకాశాలు' పేరిట శుక్రవారం ఉదయం 11.30 గం.కు వెబినార్ నిర్వహించారు. భారత ఔషధ విభాగం మరియు రసాయనాలు &ఎరువులు మంత్రిత్వ శాఖ భాగస్వామ్యంతో, టోక్యోలోని భారత దౌత్య కార్యాలయం ఆధ్వర్యంలో ఈ కార్యక్రమం జరిగింది.
ప్రస్తుత కొవిడ్ పరిస్థితుల్లో భారత్, జపాన్ మధ్య సంబంధాలను మెరుగు పరుచుకునే అవకాశాలపై తన ఆలోచనలను జపాన్లో భారత రాయబారి సంజయ్ కుమార్ వర్మ వెల్లడించారు. రంగాల వారీగా విశ్లేషణను, భారత ఔషధ&వైద్య పరికరాల పరిశ్రమలో పెట్టుబడి అవకాశాలను ఫార్మాస్యూటికల్స్ సెక్రటరీ డా. పీడీ వాఘేలా ప్రదర్శించారు. దేశంలో వ్యాపారం, వాణిజ్యాన్ని వృద్ధి చేయడానికి కేంద్ర ప్రభుత్వం చేపట్టిన అనేక కార్యక్రమాలను కూడా ఆయన వివరించారు. ఔషధ, వైద్య పరికరాల భారీ స్థాయి ఉత్పత్తిని ప్రోత్సహించేలా తమ విభాగం చేపట్టిన కార్యక్రమాలను ఫార్మాస్యూటికల్స్ జాయింట్ సెక్రటరీ నవదీప్ రిన్వా వివరించారు. ఉత్పత్తితో జతపరిచిన ప్రోత్సాహక పథకాలు, ఔషధ/వైద్య పరికరాలను భారీగా ఉత్పత్తి చేసే పార్కుల అభివృద్ధి పథకాల గురించి చెప్పారు. ఆయా పథకాల ప్రయోజనాలను పొందాలని పెట్టుబడిదారులకు సూచించారు.
జపాన్ ప్రతినిధులు
కొవిడ్ ముగిసిన తర్వాత ఔషధ, వైద్య పరికరాల రంగాల్లో తర్వాత ఎదురయ్యే సవాళ్లు&అవకాశాలు, ప్రపంచ సరఫరా గొలుసుపై దాని ప్రభావం వంటి అవకాశాలపై భారత ఫార్మాస్యూటికల్స్ ట్రేడర్స్ అసోసియేషన్, జపాన్ ఫెడరేషన్ ఆఫ్ మెడికల్ డివైజెస్ అసోసియేషన్ సభ్యులు చర్చించారు. భారత్, జపాన్ మధ్య సహకారం.. ఏపీఐలు, వైద్య పరికరాల సరఫరా గొలుసును స్థిరీకరిస్తుందని సూచించారు. ఏపీఐ సెక్టార్, వైద్య పరికరాల రంగంలో ఎదురయ్యే సవాళ్లను అధిగమించే మెళకువలను, అందివచ్చే అవకాశాలను గురించి చెన్నై జేఈటీఆర్వో ప్రతినిధి వివరించారు.
భారత ఆర్థిక వ్యవస్థ స్థిరత్వం, బలం గురించి జపాన్ ఆర్థిక, వాణిజ్య శాఖ మంత్రి మోనా కేసీ ఖాందార్ ప్రస్తావించారు. కొవిడ్ సంక్షోభాన్ని ఎదుర్కోవడానికి, పెట్టుబడుల వాతావరణాన్ని మెరుగుపరచడానికి భారత ప్రభుత్వం ప్రకటించిన ఉద్దీపన, సంస్కరణల ప్యాకేజీలను గురించి మాట్లాడారు.
జపాన్ సంస్థలకు అనుబంధ సంస్థలుగా ఉన్న నిప్రో ఇండియా కార్పొరేషన్, ఐసాయ్ ఫార్మాస్యూటికల్స్ ఇండియా ప్రైవేట్ లిమిటెడ్ ప్రతినిధులు 'భారత్లో తయారీ' కార్యక్రమంపై వివరణాత్మక ప్రదర్శన ఇచ్చారు. 'భారత్లో తయారీ' కార్యక్రమంపై వారి అనుభవాలను వివరించారు.
భారతదేశంలో ఔషధ, వైద్య పరికరాల పరిశ్రమలో భవిష్యత్తు వృద్ధి అవకాశాలను, ముందుకు దూసుకెళ్లే మార్గాలపై.. ఎక్కువమంది భారత ఔషధ, వైద్య పరికరాల అసోసియేషన్ల ప్రతినిధులు వివరించారు.
గుజరాత్, తెలంగాణ, హిమాచల్ప్రదేశ్, గోవా రాష్ట్రాల్లో ఉన్న పెట్టుబడి అవకాశాలపై ఆయా రాష్ట్రాల ప్రతినిధులు వివరాలు అందించారు.
తమ రాష్ట్రాల్లో అందిస్తున్న ప్రోత్సాహకాల ప్యాకేజీలు, పన్ను రాయితీలు, సులభతర వ్యాపార ప్రోత్సాహకాలు, భూముల లభ్యత, మౌలిక సదుపాయాలు, నియంత్రణ విధానాలను వివరించారు. తమ రాష్ట్రాల్లో పెట్టుబడులు పెట్టాల్సిందిగా జపాన్ సంస్థలను ఆహ్వానించారు.
ఆంధ్రప్రదేశ్లోని మెడ్టెక్ జోన్, వోక్హార్డ్, సన్ ఫార్మా, పాన్ ఏసియా బయోటెక్ ప్రతినిధులు, జపాన్ సంస్థలకు చెందిన ప్రతినిధులు భారీ సంఖ్యలో వెబినార్లో పాల్గొన్నారు. బిజినెస్ టు గవర్నమెంట్ , బిజినెస్ టు బిజినెస్  నెట్వర్కింగ్లో భాగంగా ఈ వెబినార్ జరిగింది.
(Visitor Counter : 236
రక్షణ మంత్రిత్వ శాఖ
వై 12704  నౌక భారత నౌకా దళానికి అప్పగింత
15 బి ప్రాజెక్టుకు చెందిన తొలి నౌక ఇది
వై 12704  వద్ద నిర్మిస్తూ వచ్చారు. ఈ కాంట్రాక్టు కింద 15 బి ప్రాజెక్టులో భాగంగా నాలుగు నౌకల తయారీ కి సంబంధించచి 2011 జనవరి 28 న సంతకాలు జరిగాయి. వీటిని విశాఖపట్నం తరహా నౌకలు అంటారు. ఈ ప్రాజెక్టు, గత దశాబ్దంలో తయారైన కోల్కతా  విధ్వంసక నౌక తరహాలో నిదే.
ఈ నౌకను డైరక్టరేట్ ఆఫ్ నావల్ డిజైన్ సంస్థ డిజైన్ చేసింది. ఇండియన్ నావీకి చెందిన డిజైన్ సంస్థ ఇది.దీనిని ముంబాయి కి చెందిన మాజగాన్ డాక్ షిప్ బిల్డర్స్ లిమిటెడ్ నిర్మించింది. ఇది తయారు చేస్తున్న నాలుగు నౌకలను దేశంలోని నలుమూలల నుంచి నాలుగు నగరాల పేర్లు అయిన విశాఖపట్నం, మర్మగోవా, ఇంఫాల్, సూరత్లల పేర్లు పెట్టారు.
నౌకానిర్మాణానికి సంబంధించిన ప్రధాన స్ట్రక్చర్ నిర్మాణాన్ని 2013 అక్టోబర్లో ప్రారంబించారు. షిప్నిర్మాణాన్ని 2015 లో ప్రారంభించారు. డిజైన్ లో ప్రొపల్షన్ మెషినరీ, పలు ఫ్లాట్ఫారం పరికరాలు, ప్రధాన ఆయుధాలు, సెన్సర్లు ఉన్నాయి.
163 మీటర్ల పొడవుగల ఈయుద్ద నౌక 7400 టన్నుల బరువు కలిగి ఉంటుంది. అలాగే 30 నాట్ ల గరిష్ఠ వేగాన్ని కలిగి ఉంటుంది, ఇందులో మొత్తం దేశీయ సాంకేతిక పరిజ్ఞానంతో రూపొందించినది 75 శాతం వరకు ఉంది. ఫ్లోట్, మూవ్ విభాగాల పరికరాలు, విధ్వంసకాన్ని ప్రధాన దేశీయ ఆయుధాలతో దీనిని సమకకూరర్చారు.
ఇందులో
--మీడియం రేంజ్ కలిగిన భూమి నుంచి గగన తలానికి ప్రయోగించే మిసైల్ 
--బ్రహ్మోస్ భూ ఉపరితలం నుంచి భూ ఉపరితలానికి ప్రయోగించే క్షిపణి 
--దేశీయ టార్పెడో ట్యూబ్ లాంచర్లు 
-- సబ్ మెరైన్ విధ్వంసక రాకెట్ లాంచర్లు 
--76 ఎంఎం సూపర్ రాపిదడ్ గన్ మౌంట్  ఉన్నాయి.
విశాఖపట్నం నౌకను తయారు చేసి నౌకాదళానికి అందించడం , 75 సంవత్సరాల స్వాతంత్ర వార్షికోత్సవాల సందర్భంగా ఆత్మనిర్బర్ దిశగా ఇది ఒక పెద్ద ఊతంగా భావించవచ్చు. కోవిడ్ సవాళల్ఉ ఉన్నప్పటికీ ఈ క్షిపణి విధ్వంసక నౌక తయారీ అనేది వివిధ విబాగాల సమష్టి కృషికి నిదర్శనంగా నిలుస్తుంది. ఇది హిందూ మహాసముద్ర ప్రాంతంలో సముద్ర మార్గ రక్షణకు ఎంతగానో ఉపకరిస్తుంది.
పర్యటక మంత్రిత్వ శాఖ
భారతదేశంలో గ్రామీణ పర్యాటక అభివృద్ధి కోసం రూపొందించిన ముసాయిదా జాతీయ వ్యూహం, కార్యాచరణ ప్రణాళికలపై పర్యాటక మంత్రిత్వ శాఖ సూచనలు / సలహాలను ఆహ్వానిస్తోంది : కేంద్ర పర్యాటక శాఖ మంత్రి
గ్రామీణ పర్యాటక రంగానికి ఉన్న అపారమైన సామర్థ్యాన్ని గుర్తించిన కేంద్ర పర్యాటక మంత్రిత్వ శాఖ, ఈ సముచిత ప్రాంత ఉన్నతికి, అభివృద్ధికి చురుకుగా కృషి చేస్తోంది.
ఆత్మనిర్భర్ భారత్ దిశగా - భారతదేశంలో గ్రామీణ పర్యాటక రంగ అభివృద్ధికి, పర్యాటక మంత్రిత్వ శాఖ, ఒక ముసాయిదా జాతీయ వ్యూహం మరియు కార్యాచరణ ప్రణాళికను రూపొందించింది. "వోకల్-ఫర్-లోకల్" స్ఫూర్తితో ముందుకు సాగే, గ్రామీణ పర్యాటక రంగం, ఆత్మ నిర్భర్ భారత్ లక్ష్య సాధనకు గణనీయంగా దోహదపడుతుంది.
దేశంలో గ్రామీణ పర్యాటకాన్ని అభివృద్ధి చేయడానికి, గ్రామీణ పర్యాటక రంగం కోసం నమూనా విధానాలు మరియు ఉత్తమ పద్ధతులు; గ్రామీణ పర్యాటక రంగం కోసం డిజిటల్ సాంకేతికతలు మరియు వేదికలు; గ్రామీణ పర్యాటక రంగం కోసం సమూహాలను అభివృద్ధి చేయడం; గ్రామీణ పర్యాటకానికి మార్కెటింగ్ మద్దతు; భాగస్వాముల సామర్థ్యం పెంపు, పరిపాలన; సంస్థాగత వ్యవస్థ వంటి కీలక అంశాలపై, ఈ వ్యూహం దృష్టి కేంద్రీకరిస్తుంది.
ఈ పత్రాన్ని మరింత సమగ్రంగా రూపొందించడానికి, అన్ని రాష్ట్ర ప్రభుత్వాలు / కేంద్రపాలిత ప్రాంతాల పాలనా యంత్రాంగాల నుండి ముసాయిదా జాతీయ వ్యూహం మరియు కార్యాచరణ ప్రణాళికపై కేంద్ర పర్యాటక మంత్రిత్వ శాఖ, అభిప్రాయాలు / సూచనలు / సలహాలను ఆహ్వానిస్తోంది.
అదేవిధంగా, దేశంలో గ్రామీణ పర్యాటక సామర్థ్యాన్ని గుర్తిస్తూ, గ్రామీణ ఆర్థిక వ్యవస్థను పునరుజ్జీవింప చేయడంతో పాటు, దేశీయ, అంతర్జాతీయ పర్యాటకులకు దేశంలోని గ్రామీణ అంశాల సంగ్రహావలోకనాన్ని అందుబాటులోకి తీసుకు రావడం కోసం, పర్యాటకాన్ని ఒక శక్తివంతమైన మార్గంగా అభివృద్ధి చేయడాన్ని లక్ష్యంగా చేసుకుని అభివృద్ధి చేయడానికి, స్వదేశీ దర్శన్ పథకం కింద గ్రామీణ ప్రాంతాన్ని ప్రతిపాదిత ప్రదేశాలలో ఒకటిగా, పర్యాటక మంత్రిత్వ శాఖ, గుర్తించింది.
కేంద్ర పర్యాటక శాఖ మంత్రి శ్రీ జి. కిషన్ రెడ్డి ఈ రోజు లోక్ సభకు లిఖితపూర్వకంగా సమర్పించిన సమాధానంలో, ఈ సమాచారాన్ని పొందుపరిచారు.
ఆరోగ్య, కుటుంబ సంక్షేమ మంత్రిత్వ శాఖ
జాతీయ కుటుంబ ఆరోగ్య సర్వే  పాత్ర
జనాభా వివరాలు, ఆరోగ్య సూచికలకు సంబంధించి నాణ్యత, నమ్మదగిన మరియు పోల్చదగిన సమాచారంతో పాటు ఆరోగ్యం మరియు కుటుంబ సంక్షేమం మరియు అనుబంధ రంగాలలో నూతనంగా తలెత్తుతున్న సమస్యలపై సర్వే ద్వారా అందుబాటులోకి వస్తున్న సమగ్ర వివరాలు
2019-21 సంవత్సరంలో జరిగిన ఐదో రౌండ్ జాతీయ కుటుంబ ఆరోగ్య సర్వే
మొత్తం సంతానోత్పత్తి రేటు  ప్రతి స్త్రీకి 2.0 పిల్లలకు తగ్గడంతో ప్రతి స్త్రీకి 2.1 పిల్లలు సంతానోత్పత్తి పునఃస్థాపన స్థాయి సాధించినట్టు వెల్లడించిన సర్వే
కేంద్ర ఆరోగ్య, కుటుంబ సంక్షేమ శాఖ ప్రతి మూడు సంవత్సరాలకు ఒకసారి సమగ్ర జాతీయ కుటుంబ ఆరోగ్య సర్వే నిర్వహిస్తోంది. ఇప్పటివరకు అయిదు సార్లు జాతీయ కుటుంబ ఆరోగ్య సర్వే జరిగింది. సర్వే ద్వారా జనాభా వివరాలు, ఆరోగ్య సూచికలతో సహా ఆరోగ్య కుటుంబ సంక్షేమం దాని అనుబంధ రంగాల్లో నూతనంగా తలెత్తుతున్న సమస్యలకు సంబంధించిన సమగ్ర వివరాలు లభిస్తున్నాయి. వీటిని ఆధారంగా చేసుకుని విధాన నిర్ణయాలు తీసుకునేందుకు, కార్యక్రమ అమలు లక్ష్యాలను నిర్ణయించడానికి అవకాశం కలుగుతుంది. కేంద్ర ప్రభుత్వం అమలు చేస్తున్న కార్యక్రమాలు ఏవిధంగా సమర్థంగా అమలు జరుగుతున్నాయి అన్న అంశానికి సంబంధించిన వివరాలు కూడా జాతీయ కుటుంబ ఆరోగ్య సర్వే ద్వారా తెలుస్తున్నాయి.
ఆరోగ్య, కుటుంబ సంక్షేమ మంత్రిత్వ శాఖ 2019-21 కాలంలో 5వ సారి జాతీయ కుటుంబ ఆరోగ్య సర్వేను నిర్వహించింది. 2019-21 సంవత్సరంలో నిర్వహించిన జాతీయ కుటుంబ ఆరోగ్య సర్వే ఐదో రౌండ్ ప్రకారం దేశంలో మొత్తం సంతానోత్పత్తి రేటు  తగ్గిందని వెల్లడయింది. 2015-16 లో జరిగిన జాతీయ కుటుంబ ఆరోగ్య సర్వే నాలుగో రౌండ్ ఫలితాల ప్రకారం దేశంలో మొత్తం సంతానోత్పత్తి రేటు  ప్రతి స్త్రీకి 2.2 మంది పిల్లలుగా ఉంది. 5వ జాతీయ కుటుంబ ఆరోగ్య సర్వే ప్రకారం ఈ రేటు 2.0 పిల్లలకు తగ్గింది. ఇది ప్రతి స్త్రీకి 2.1 పిల్లలు సంతానోత్పత్తి స్థాయి చేరుకోవడం జరిగింది.
జాతీయ కుటుంబ ఆరోగ్య సర్వే నాలుగో రౌండ్ ఫలితాలతో జాతీయ కుటుంబ ఆరోగ్య సర్వే ఐదవ రౌండ్ ఫలితాలను పోల్చి చూస్తే ముఖ్యమైన ఆరోగ్య , కుటుంబ సంక్షేమ రంగాల్లో సాధించిన ప్రగతి కింది విధంగా ఉంది :